Kierch Bech-Maacher

D'Kierch zu Bech-Maacher ass eng kathoulesch Kierch, déi zur Par Dräilännereck Musel a Ganer Saint-Nicolas, zum Dekanat Osten an zu der Gemeng Schengen gehéiert. Bis zum Bëschofs-Dekreet vum 6. Mee 2017 war Bech-Maacher eng eege Par am Parverband Schengen-Wellesteen, Pastoralregioun Osten.

De Patréiner vun der Kierch ass den hellege Rochus, deen de 16. August gefeiert gëtt. D'Kierch dréit awer den Titel vum hellegen Haupert, deem säi Festdag den 3. November ass.cathol.lu D'Kierch steet op der Kräizung vun der Wäistrooss () mat der Kierchstrooss. De Kierfecht ass hanner der Kierch ugeluecht.

Den 30. September 2020 gouf se als nationaalt Monument klasséiert.

 Geschicht 
Bis zum Bau vun der Kierch am Joer 1858 haten déi zwou Kadastersektioune vum Duerf hir eege Kapellen: d'Haupeschkapell an der Sektioun Bech zanter 1570, an d'Nikloskapell vu 1664 an der Sektioun Kleinmacher. Béid Kapellen hu vun der Par Réimech ofgehaangen. Fir eng eege Par ze ginn, kruten d'Awunner d'Erlabnes eng nei Kierch am Zentrum vum Duerf ze bauen. No Pläng vum Staatsarchitekt Charles Arendt gouf se 1858 konsekréiert. Am nämmlechte Joer gouf och de Kierfecht hanner der Kierch ugeluecht, bis dohi sinn d'Duerfbewunner zu Réimech begruewe ginn.Baséiert op de Recherche vum Néckel Strotz: L'église de Bech-Kleinmacher

 Uergel 
D'Uergel staamt aus dem Joer 1937 a gouf vun der Uergelmanufaktur Georges Haupt vu Lëntge gebaut.

 Kuckt och 
 Lëscht vu reliéise Gebaier zu Lëtzebuerg
 Lëscht vun de Lëtzebuerger Paren

 Um Spaweck 

 Websäit vum Parverband Schengen-Wellesteen
 D'Fënstere vun der Kierch vu Bech-Maacher op der Websäit vun der Stiftung Forschungsstelle Glasmalerei des 20. Jh. e. V. 
 D'Uergel vu Bech-Maacher op der Websäit orgues.lu

Bech-Maacher
Kategorie:Gemeng Schengen
Kategorie:Bauwierker 1858
Kategorie:Kierchen a Kapellen am Dekanat Osten
Bech Maacher
Kategorie:Klasséiert Kierchen a Kapellen